Verlore trouring in die tuin gevindDie wortel wat deur die trouring gegroei het Foto: WDR ŉ 82-jarige man wat drie jaar gelede sy trouring verloor het terwyl hy tuingemaak het, het dit op ŉ onverwagse manier teruggekry. Die man van Bad Müenstereifel het onlangs wortels uitgetrek toe hy ontdek dat sy trouring aan een van die groente vasgegroei het, het WDR berig. Die wortel het sowaar deur die trouring gegroei en sodoende verseker dat die ring weer met sy regmatige eienaar verenig word. Die man se oorlede vrou het altyd geglo hy sal dit terugkry. Sy is ses maande gelede oorlede. Die paartjie was 50 jaar getroud.